cyanic-selkie/wikianc huggingface dataset:
Alto Comisionado das Nacións Unidas para os Refuxiados
Creación de ACNUR
Os antecedentes históricos directos de ACNUR foron:
A Convención sobre o Estatuto dos Refuxiados de 1951 definiu o concepto de refuxiado e estableceu o tratamento que debe recibir, e o Protocolo de 1967 unificou varias resolucións adicionais para ampliar o marco de actuación de ACNUR e os países adheridos.
Lipoatrofia semicircular
Descrición
A Generalitat de Cataluña recoñece a lipoatrofia como enfermidade laboral, a pesar de que aínda se están estudando as súas causas. Ten que ver coa contorna laboral, a baixa humidade relativa, as mesas con estruturas metálicas, con cantos a unha altura entre 70–75 cm e sen toma de terra, cousa que favorece as descargas electrostáticas.
Ferro de pasar
miniatura|200px|Ferro de pasar eléctrico. miniatura|200px|Ferro de pasar de carbón. O ferro de pasar é un utensilio formado por unha prancha triangular de metal que se quenta por medio de brasas ou electricidade.
María Costas
María Costas González, nada en Vigo o 15 de agosto de 1959, é unha cantante e actriz galega de teatro e televisión.
Entroido do Hío
A segundo xornada comeza o luns ás 9 da mañá, cando todas as aldeas comezan no Igrexario o percorrido deste día, duns doce quilómetros, que pasa polos palcos de Vilariño, Igrexario, Pinténs e Vilanova. En cada unha destas aldeas, cada grupo de gaiteiros toca dúas pezas para que os seus veciños bailen. Sobre as 7 da tarde cada comparsa volve facer o percorrido á inversa para retornar á súa respectiva aldea. Á noite os veciños e os gaiteiros volven a reunirse no baile da aldea para continuar coa troula ata as tres da mañá.
Xosé I de España
Primeiros anos
Xosé Bonaparte naceu en Corte, na illa de Córsega, o 7 de xaneiro de 1768, sendo bautizado co nome de Giuseppe Napoleone Buonaparte.
Reinado en Nápoles
Napoleón nomeou a Xosé en 1806 rei de Nápoles (reino daquela denominado de Nápoles e Sicilia), función que desempeñaría durante dous anos, Xulia prefiriu permanecer separada do rei, xaque prefería vivir unha vida privada rodeada da súa familia no seu castelo de Mortefontaine, no departamento de Oise (que comprara en 1800), afastada da corte, así como do seu adúltero cónxuxe, aínda que cerimoniosamente foi tratada como raíña na corte imperial de París.
Derrota
Xosé tivo que fuxir ante a derrota das tropas francesas na batalla de Bailén. A intervención do propio emperador Bonaparte, xunto co groso do seu exército, conseguiu que puidera establecer o seu goberno na capital. Pero a situación en España chegou a ser insostíbel. Finalmente, en 1813, tras a derrota na batalla de Arapiles, o 22 de xullo de 1812, Xosé abandonou Madrid para fuxir a Francia. Ao seu paso por Vitoria, foi alcanzado polas tropas do duque de Wellington que derrotaron ao seu exército. Saíu definitivamente de España o 13 de xuño de 1813 sen o seu valioso "equipaxe", que consistía nas xoias da coroa española e obras de arte, para refuxiarse en Francia, onde permaneceu até a caída de Napoleón. A derrota de Arapiles forzou a Napoleón a devolver a coroa do país a Fernando VII, mediante o tratado de Valençay, finalizando así a guerra da Independencia española.
Vida privada
Ademais mantivo relacións coa condesa de Jaruco, un romance que lle custou cinco millóns de reais. María Teresa Montalvo y O'Farril casara moi nova con entón hombre máis rico de Cuba, aínda que o seu marido se arruinou na corte de Carlos IV. O seu tío materno era Ministro da Guerra de Xosé I. Ao falecer, encapricharíase da súa filla María de las Mercedes, esposa do Capitán Xeneral da súa Guardia, Christophe-Antoine Merlin. Xosé I noméao conde de Merlin en 1810, e manteno constantemente en misións fóra de Madrid. Referente a isto corría a copla popular:
Últimos anos: o exilio americano (1813-1844)
Nos Estados Unidos, Bonaparte residiu sen a compaña da súa muller, que coidaba das súas fillas en Europa. Xulia, durante a guerra da Independencia española, deu refuxio á súa irmá Desideria Clary que, polo seu matrimonio co príncipe Carlos, herdeiro de Suecia, que era en realidade un cidadán enimigo, así como á súa cuñada Catarina de Württemberg, na súa casa de Mortefontaine e, cando as tropas aliadas tomaron París en 1814, Xulia refuxiouse na casa de Desideria nesa cidade. Despois da deposición de Napoleón, Xulia comprou o castelo de Prangins, en Suíza, cerca do lago Léman.
Spielberg, Austria
Economía
Spielberg é a sede do Red Bull Ring (antes coñecido como A1-Ring e Österreichring). Desde ata  e desde  ata  o Gran Premio de Austria levouse a cabo alí. Levarase a cabo unha vez máis a partir da tempada de Fórmula 1.
Serra da Cabeza de Meda
A serra da Cabeza de Meda é unha serra galega de cumes arredondeados considerada decote unha prolongación da serra de San Mamede. No seu alto ten vistas ao Canón do Sil e mais ás depresión de Maceda e Monforte.
Moucho de Tengmalm
Alimentación
Come exclusivamente animais. A parte fundamental da súa alimentación son mamíferos pequenos, sobre todo roedores, pero tamén algúns paxaros. Caza de noite, aínda que os exemplares que viven no extremo norte poden face-lo con luz, en xera len días escuros e durante a época de cría. Caza á espreita, so en raras ocasións busca ou persegue as presas voando. Detecta as vítimas polo oído e captúraas no chan. A asimetría da posición dos órganos auditivos, extrema nesta especie, facilita a detección das presas. Estas son case sempre feitas anacos antes de tragalas. Na época de cría utilizan ocos nas árbores como despensas, nas que poden acumular cantidades notables de presas.
Función identidade
Exemplos
O gráfico da función identidade f(x)=x \, de \mathbb{R} en \mathbb{R} é unha recta bisectriz do primeiro e terceiro cuadrante (x=y). Por esa mesma razón é unha función linear.
Arde Madrid
Sinopse
Madrid 1961. Ana Mari é unha solteirona, coxa, franquista e instrutora da Sección Feminina. Por orde de Franco, recibe o encargo de ir a traballar de criada a casa de Ava Gardner coa intención de axexala. Para iso ten que finxir estar casada con Manolo, un buscavidas que se converterá no chofer da actriz americana. Manolo intentará aproveitar a súa posición para os seus negocios con clans xitanos implicando a Ana Mari e ao seu irmán esquizofrénico Floren. Ata tal punto que entre eles xurdirá unha relación máis que íntima. Xunto á moza doncela Pilar, asistirán ás continuas festas que Ava e o seu círculo gozaban a diario nesa Dolce Vita madrileña reservada para unha elite. Festas que acabarán cos nervios dos veciños de abaixo, nada máis e nada menos que o Xeneral Perón e a súa esposa Isabelita recentemente exiliados da Arxentina.
(84522) 2002 TC302
Candidato a planeta anano de gran tamaño
ten unha magnitude absoluta (H) de 3.78, e o Telescopio Espacial Spitzer estimoulle un diámetro de 1145 (+ 337 - 325) km. Isto cualifícao coma un dos candidatos a planeta anano de maior tamaño. Con todo, Brown sinala que a medición do seu diámetro está circunscrita a un potencial grande erro, e que o obxecto podería ser menor, facendo que as posibilidades deste obxecto para acada-lo status de planeta anano, sexan "altamente probables" no canto de "practicamente seguras", sempre na opinión de Brown.
Cassey Eggelton
Cassey Tereapii Eggelton, nada o 26 de febreiro de 1952 en Rarotonga, é unha política das Illas Cook.
Cartucho de trucos
200px|miniatura|dereita|Cartucho de trucos Game Genie para a [[Sega (videoxogos)|Sega Mega Drive.]] Un cartucho de trucos é unha unidade de disco que se conecta a unha videoconsola e permite introducir e habilitar certos códigos que manipulan un videoxogo en execución dun xeito diferente ó definido na programación orixinal do mesmo. Isto permite accións non previstas na programación orixinal do videoxogo, tales coma dispor de vidas ilimitadas, desbloquear niveis, descubrir segredos ocultos e, en xeral, obter calquera outro efecto que poida supor unha vantaxe no desenvolvemento da partida (ou mesmo unha desvantaxe, segundo o caso). Unidades equivalentes foron lanzadas e vendidas para o seu funcionamento en videoconsolas modernas que empregan discos ópticos no canto de cartuchos.
Arturo Pérez-Reverte
Traxectoria
O seu ingreso na Real Academia Español en xuño de 2003 foi para ocupar a cadeira da letra "T", vacante dende a morte do filólogo Manuel Alvar en 2001. O 18 de febreiro de 2004 foi investido como o primeiro doutor honoris causa da Universidade Politécnica de Cartaxena.
En maio de 2011, a Audiencia Provincial de Madrid condeou a Pérez-Reverte a pagar 80.000 euros ó cineasta Antonio González-Vigil, que demandou o novelista por plaxiar o guión da película Gitano, estreada no ano 2000. Pérez-Reverte, en desacordo con esta sentenza, recorreu ó Tribunal Supremo, que terá que decidir sobre este tema.
Literatura
Viaxeiro, bibliófilo, navegante e estudoso da lendaria tradición heroica española, Pérez-Reverte comezou escribindo éxitos de vendas culturalistas, como La Tabla de Flandes, e xogou coa novela histórica e o suspense en obras como El maestro de esgrima ou El club Dumas. Porén, a súa amarga experiencia como reporteiro de guerra foise reflectindo paseniño na súa obra a partir de Territorio Comanche, expresándose a través de temas como a canseira do heroe, a aventura, a amizade, a viaxe como perigo, a morte como última viaxe, e a cultura e a memoria como única salvación que permite comprender a realidade, soportar a dor e coñecer a identidade da persoa e do mundo. A visión que o escritor ten da existencia en xeral é sombría. Aborrece o humanismo cristián e cre que a filosofía pagá ten unha visión máis exacta e cruel do mundo.
Torre de Balbén
Descrición
Ten dúas entradas, unha dianteira e outra traseira, e está constituído por numerosas ventás (20 aproximadamente). Ten tres balcóns, un na parte dianteira, outro na traseira e outro no lateral. A carón do balcón dianteiro ten un escudo. Na entrada ao pazo hai unhas escaleiras, e logo un camiño de pedra antes de chegar á porta da entrada. A construción está rodeada de arbustos, e ten un amplo xardín con árbores froiteiras, como nogueiras, castiñeiros ou maceiras. O recinto está rodeado por un muro de pedra.
Castelo de Haapsalu
Castelo
No século XVII, os suecos, que gobernaban a Estonia sueca naquel entón, non usaron o castelo como edificio con fins defensivos e mesmo non chegou ser incluído nunha lista de tales edificios. En 1710, durante a Gran Guerra do Norte, Estonia caeu en poder do Imperio ruso e o tsar Pedro I de Rusia mandou demoler as murallas e as sete torres das mesmas, quedando o castelo en ruínas. No museo da cidade exhíbense as armas atopadas durante unha escavación no castelo, e consisten principalmente en armas e munición que se usaban para defender a poboación e datan dos séculos XV e XVI.
Catedral de San Nicolás
O Día da Nai de 1992, consagrouse un altar en conmemoración das nais estonianas mortas durante a ocupación soviética. As esculturas da Virxe María e o Neno foron obra do escultor Hille Palm.
TV3HD
Programación
Actualmente en TV3HD emítense unha serie de programas, series e películas, en diferentes pases e horarios, de xeito continuo.
Declaración Universal dos Dereitos Lingüísticos
Apoios
Varias personalidades internacionais deron o seu apoio á DUDL, entre eles Nelson Mandela, Noam Chomsky, José Ramos-Horta, Dalai Lama, Desmond Tutu, Adolfo Pérez Esquivel, Josep Carreras, Seamus Heaney, Ngũgĩ wa Thiong'o, Shimon Peres, Judit Mascó, Peter Gabriel ou Joan Oró.
Ramón Salgado Toimil
Traxectoria
Seguiu a carreira eclesiástica no Seminario de Lugo e, en 1916, aprobou as oposicións ao maxisterio, e exerceu como mestre. Coñecedor das correntes pedagóxicas europeas renovadoras, destacou pola súa participación nas organizacións corporativas e de defensa profesional do maxisterio. Na súa faceta de relator destacou pola súa presenza na inauguración de numerosas escolas na Mariña sufragadas por emigrantes galegos. Foi redactor-xefe de La Voz de la Verdad e colaborador habitual de El Progreso, Boletín de la Real Academia Gallega, Vida Escolar e Almanaque Gallego de Bos Aires. En canto ao seu labor societario, foi vocal dos docentes galegos ante a Asociación Nacional de Mestres en 1931 e traballou a favor da creación da Federación de las Asociaciones de Maestros Gallegos, que se constituíu o 7 de abril de 1935.
Pedagoxía
Varias destas obras foron inicialmente comunicacións e traballos presentados nos congresos pedagóxicos de Lugo (1923) e A Coruña (1926).
Vigairía apostólica católica latina de Asmara
Historia
A prefectura apostólica de Eritrea foi erixida o 13 de setembro de 1894, en territorios da vigairía apostólica de Exipto e da prefectura apostólica do Delta do Nilo (hoxe integrantes da vigairía apostólica de Alexandría de Exipto). O seu primeiro prefecto apostólico foi o padre capuchino italiano Michele da Carbonara, dende a institución da prefecturá até o seu pasamento en 1910.
Balenciaga
Balenciaga é unha firma de moda de luxo, fundada polo estilista vasco Cristóbal Balenciaga, hoxe en día pertencente á multinacional francesa Kering.
Programa Explorer
Misións de oportunidade
As misións de oportunidade forman parte de misións que non son propias da NASA e que, en total, non poden ter un custo de máis de 55 millóns de dólares. Adoitan tomar forma de colaboración en misións internacionais e non sempre se lles asigna un número Explorer. Ata agora tiveron lugar estas misións de oportunidade:
Gregorio Pedro XX Kaproyean
Traxectoria
O 28 de marzo de 1959 foi ordenado sacerdote do Instituto do Clero Patriarcal de Bsumar.
Cătălina Ponor
Atenas 2004
Finalmente, no solo, con 9,750, Cătălina conquistou - coa maior marxe ata aquela acadada nos Xogos Olímpicos (0,188) - a súa terceira medalla de ouro na competición, feito inédito dende 1988, cando a tamén romanesa Daniela Silivas conquistou tres medallas de ouro nunha única edición olímpica.
Londres 2012
thumb|Ponor co equipo olímpico romanés en 2012. A finais de xullo, Ponor competiu nos Xogos Olímpicos de 2012 celebrados en Londres (Reino Unido). Axudou ao equipo romanés a clasificarse para a final por equipos e na competición individual clasificouse para a final de barra de equilibrios cunha nota de 15.033 e para a de solo cunha nota de 14.600. Na final por equipos, contribuíu con puntuacións de 15.100 en salto, 15.416 na barra de equilibrios, e 14.800 en solo para rematar terceiras. Conseguiu a máxima puntuación na barra de equilibrios durante a competición por equipos. Na final individual, Ponor rematou na cuarta posición cunha puntuación de 15.066 e segunda no solo cunha puntuación de 15.200. Na barra de equilibrios, conseguiu a mesma puntuación que a estadounidense Aly Raisman, mais logo dos procedementos de desempate, Raisman foi premiada coa medalla de bronce.
Plantas bulbosas
Distribución na natureza
O maior número de especies de plantas bulbosas atópanse en rexións do mundo cun clima mediterráneo, isto é, onde os invernos son fríos e húmidos e os veráns son secos e cálidos, cunha primavera curta. As reservas acumuladas nestas plantas permítenlles medrar axiña na primavera, antes de que as herbas anuais teñan tempo de facelo. Cinco áreas no mundo teñen este tipo de clima: a rexión do Mediterráneo, estendéndose cara ao leste ata Asia Central; California; a rexión central de Chile, o extremo sur de Suráfrica e o oeste e sur de Australia.
Historia da súa utilización
miniatura|dereita|Lirios nun fresco da idade de bronce que representa unha paisaxe primaveral. Escavacións de Akrotriri, [[Santorini (Grecia).]] Existen pinturas en palacios de Grecia de máis de 3.000 anos de antigüidade que testemuñan ese uso. Esta asociación entre a pureza e certos lirios pasou máis tarde á cristiandade, onde á Virxe María era representada con flores de lirio (Lilium candidum, "Madonna Lily" en inglés) nos seus brazos. O símbolo da flor de lis estivo orixinalmente baseado na flor dunha especie de Iris (Iris pseudacorus) e aparecía en pinturas relixiosas exipcias e indias moito antes que fose adoptado como emblema dos reis de Francia dende o Século V. As plantas bulbosas entón, serviron como alimento, símbolos relixiosos e do poder real desde hai miles de anos. Así mesmo, foron admiradas e utilizadas pola beleza das súas flores dende tempos inmemoriais e por moitas civilizacións. A lista de países que utilizaron ás plantas bulbosas como ornamento antes da era cristiá é bastante longa, e inclúe a Grecia, Exipto, China, Corea e a India. Aínda máis longa é a lista de xéneros que eran cultivados en tales países como plantas ornamentais: Lycoris, Lilium, Crocus, Cyclamen, Narcissus, Scilla, Gladiolus, Muscari, Ranunculus, Allium, Iris e Hyacinthus.
Adquisición
As plantas bulbosas poden ser perennifolias, tales como Clivia, Agapanthus e moitas especies e variedades de Iris e Hemerocallis. Porén, a vasta maioría das plantas bulbosas son caducifolias xa que atravesan períodos do ano nos cales perden toda a parte aérea e os órganos de reserva áchanse en repouso baixo terra. Esta característica aproveitouse na comercialización deste tipo de plantas, xa que ao iniciarse o período de repouso, os bulbos poden arrincarse do terreo e acondicionarse para a súa venda, podendo permanecer secos, sen substrato algún, durante semanas ou meses.
Bulbos
Tómanse follas completas nunha época en que estean perfectamente desenvolvidas e divídense en dúas ou tres partes. Cada sección colócase nun medio de enraizamento, colocando o extremo basal varios centímetros por baixo da superfice. En 2 a 4 semanas fórmanse bulbiños na base de cada anaco de folla. Este método aplícase con éxito en Haemanthus, Hyacinthus, Muscari e Lachenalia.
Consiste en curtar un bulbo maduro en seccións verticais, cada unha das cales debe levar unha porción do prato basal. Cada sección subdivídese logo mediante outro corte vertical realizado cada 3 ou 4 escamas. Cada estaca de bulbo, entón, está formada por unha sección do prato basal e porcións de 3 ou 4 escamas. Estas estacas plantar verticalmente nun medio de enraizamento, como turba e area, soterrándoas en toda a súa lonxitude. Nunhas cantas semanas fórmanse gromos novos entre as escamas, os cales logo emiten raíces. Varias especies poden multiplicarse por este método, entre elas Chasmanthe, Haemanthus, Hippeastrum, Hymenocallis, Lycoris, Narcissus, Nerine, Pancratium, Scilla e Sprekelia. miniatura|dereita|Campos de produción de plantas bulbosas en plena floración, Holanda
Raíces tuberosas
O método usual de propagación das raíces tuberosas é dividir a coroa de tal modo que cada sección leve como mínimo unha xema do talo. Esta división débese realizar pouco antes da plantación.
Produción e mercado mundial
Dende comezos do século XVI Holanda é o país líder na produción e comercialización de plantas bulbosas, tanto para o mercado de bulbos secos como para o de flor de curte. De feito, con aproximadamente 30.000 hectáreas adicadas a esta actividade a produción de bulbos nos Países Baixos representa o 65% da produción mundial e, ademais, este país ten unha participación do 95% no mercado internacional de bulbos adicados á produción de flor curtada. Estados Unidos é o segundo produtor internacional, seguido por Francia, Xapón, Italia, Reino Unido, Israel, Brasil e España.
Cerámica Verea
Historia
Cerámica Verea fundouse en Mesía en 1968. Na zona hai amplos xacementos de arxila que son explotados dende hai moito tempo. Na zona houbo outras empresas adicadas ao sector, principalmente na fabricación de ladrillos das cales só queda Campo Brick do grupo Campo e Cerámica Verea. Cerámica Verea é a última empresa do sector que fabrica tella en Galiza aínda que tamén fabrica e comercializa accesorios para a montaxe de tellados, ladrillos especiais e para hórreos, botelleiros cerámicos e chemineas.
Jorge Alberto de Mendonça Paulino
Jorge Alberto de Mendonça Paulino, nado en Luanda (Angola) o 19 de setembro de 1938, é un exfutbolista portugués, de orixe angolana. Xogaba de dianteiro.
Inicios (1938-1958)
Naceu en Luanda, capital da África Occidental Portuguesa. Súa nai era angolana e seu pai un portugués enviado a Angola para traballar no Observatorio Meteorolóxico. Este foi fundador do Sporting Clube de Luanda. A familia trasladouse logo a Portugal, onde Jorge comezou a xogar na canteira do Sporting de Portugal, pasando logo ao Sporting de Braga.
Tras deixar o fútbol (1970-actualidade)
Despois de retirarse do fútbol marchou a Francia coa súa muller e alí estudou homeopatía. Tres anos despois regresou a España, onde traballou na embaixada de Angola, creou un equipo de inmigrantes e organizou un Mundial de Inmigrantes. Logo regresou a Angola, a petición do goberno angolano, para impulsar o fútbol naquel país. Creou unha escola de fútbol e colaborou co Clube Desportivo Primeiro de Agosto, ademais de fundar a Asociación de Futbolistas Profesionais de África (AFPA).
System of a Down
System of a Down (denominada habitualmente SOAD ou System) é unha banda estadounidense de metal alternativo formada nos Ánxeles (California) en 1994. Está composta por Serj Tankian (voz), Daron Malakian (guitarra/voz), Shavo Odadjian (baixo) e John Dolmayan (batería), sendo os catro de ascendencia armenia.
Historia, estilos e influencias
Trátase dun dos grupos máis intelixentes e creativos da escena do Alternative Metal norteamericano. Todas as etiquetas quédanse curtas para definir System of a Down. Metal, Hard core, hip hop, gótico, folclore armenio e ritmos étnicos enlázanse dunha maneira sorprendente e absolutamente innovadora na música do cuarteto dos Ánxeles. Hai que engadir ademais as súas potentes liñas melódicas e as súas letras cargadas de poesía e de comentarios políticos e sociais. En 1993, Serj Tankian e Daron Malakian coincidiron nun estudo de gravación. Ambos compartían as mesmas ideas e as mesmas orixes armenias e decidiron unir os seus talentos musicais. Daquel encontro naceu un grupo -inicialmente chamado Soil- coa intención de demostrar ó mundo que aínda quedan cousas novas que facer no mundo da música. A formación quedou completa con Shavo Odadjian, un amigo e seareiro que decidiu tocar o baixo, e o batería John Dolmayan. Unha maqueta con tres temas fíxoos populares nos ambientes heavys californianos e Rick Rubin (o produtor de Slayer, Red Hot Chili Peppers, Danzig e os Beastie Boys) decidiu fichalos para o seu selo American Recordings. As súas expectativas non se viron defraudadas, xa que a fórmula social e musical deulles, dende o lanzamento do seu primeiro álbum, en 1998, un considerábel éxito, tanto de público, que fixo de System of a Down disco de platino, como dos críticos musicais. O seu segundo álbum, Toxicity, lanzounos internacionalmente e consagrounos como unha banda orixinal e transgresora. Non defraudou o seu terceiro traballo, Steal this álbum!, que seguía a liña do grupo sen deixar de ser orixinal. No 2005 sacan dous traballos, que en realidade trátase dun disco dobre: Mezmerize e Hypnotize. Estes dous álbums están tan vencellados entre si, que os seus dous títulos mesmo son sinónimos: significan "hipnotizar".
Foi elixida a mellor banda alternativa de rock nos MTV Awards celebrados en Lisboa. En maio do 2006 anunciaron que farían unha paréntese duns cantos anos, pero desmentiron que se fosen separar.
Comisario Maigret
Datos biográficos
Ao longo das obras que teñen ao comisario Maigret como protagonista, Georges Simenon fornecerá aos lectores dos datos biográficos do protagonista, especialmente na novela Les mémoires de Maigret (1951). Porén, algúns deles son contraditorios entre si. Así, na novela Le revolver de Maigret (1952) dise que Jules-Joseph Anthelme é o seu nome completo, mentres que na novela La Première enquête de Maigret, 1913 (1948) se dará como tal nome o de Jules Amédée François.
Sendo el aínda un cativo, a súa nai morreu nas complicacións dun parto do que había ser o seu segundo fillo. Interno nun instituto de Moulins por uns meses, ao non se adaptar, o seu pai decidiu envialo á cidade bretoa de Nantes, xunto dos seus tíos. Pasa as vacacións con seu pai até a morte deste, aos 46 anos.
A Francia de Maigret
Tamén son moitas as investigacións que levan ao comisario ás pequenas vilas da Francia. Descritas, as máis das veces, como provincianas e conservadoras en oposición a un París mundano e cosmopolita. No entanto, é o ambiente ao que, por nacenza, Maigret se sente máis próximo.
Nas novelas de Maigret aparecen tamén reflectidas as diversas idiosincrasias dos pobos de Francia, estereotipadas polo xeral: a xente do sur, mediterránea, alegre e locuaz, os protestantes circunspectos e rigorosos, os corsos vinculados ao mundo da hampa ou á policía ...)
Boris Godunov
Boris Fedorovich Godunov (en Борис Фёдорович Годунов), nado en 1551 e finado o 23 de abril de 1605, foi un nobre ruso, rexente de facto de Rusia desde 1584 ata 1598 e posteriormente converteuse no primeiro tsar non pertencente a dinastía Rurik, exercendo o poder desde 1598 ata a súa morte no 1605.
Primeiros anos
Boris Godunov era un famoso membro dunha antiga, agora extinguida, familia rusa de orixe tártara, que chegou de Kostroma a comezos do século XIV d.C, a través do príncipe tártaro Chet, que fundou o mosteiro Ipatiev en Kostroma. Boris era fillo de Feodor Ivanovich Godunov e da súa esposa Stepanida. O seu irmán máis vello Vasili morreu de neno. A carreira de Godunov comezou na corte de Iván IV. No ano 1571 entrou a formar parte da opríchnina.
Torradora
As sandwicheiras, un tipo especial de torradoras, serven para torrar sándwichs enteiros.
Historia
Torradora con dúas entradas.|miniatura|300px General Electric lanzou unha torradora eléctrica en 1909, patentada co nome de D-12. Pénsase que foi a primeira torradora eléctrica do mercado, pero existe certa controversia respecto diso, tal como anunciouno a Pacific Electric Heating Company para o seu modelo competidor Hotpoint. Devandito anuncio sitúa a presentación do modelo Hotpoint en 1905, o mesmo ano que Albert Marsh desenvolveu o cable Nichrome. O cable Nichrome puido asegurar a xeración dun grao de calor adecuada durante longo tempo polo que o descubrimento de devandito filamento pode considerarse o punto de partida do desenvolvemento da torradora eléctrica.
Parmesano
Historia
Segundo a lenda, o queixo Parmesano naceu durante a Idade Media en Bibbiano, na provincia de Reggio Emilia, pero baixo a diocese de Parma, de onde vén o seu nome.
Cociña
O parmesano pódese empregar rallado ou gratinado. O tempo de almacenamento non debe ser inferior a 24 meses, podendo chegar ata os 36.
ASTANO
Historia
miniatura|esquerda|Maqueta de Astano, nas súas orixes. Exponav. No ano 1917 estableceuse un pequeno estaleiro de ribeira na zona de Perlío, que facía buques de pesca en madeira propiedade de Ramón Aguilar Pérez, coñecido como Ramón de Roque. Este pequeno estaleiro foi mercado por Llanos en 1941 xunto con outros socios e foi ampliándose desde a ribeira da ría de Ferrol, no concello de Fene, comezando a dedicarse á construción de barcos pesqueiros en madeira.
Reparacións navais
miniatura|300px|esquerda|Vista interior de Astano. Ademais da construción naval Astano adícase á reparación de todo tipo de buques, tamén militares. Astano ten nas súas instalacións 11 peiraos que suman 2 700 metros.
Serra Carbonera
Na actualidade atópase desarborado, debido aos incendios forestais, ás podas, ás tallas e ao pastoreo. Antigamente atopábase poboado por carballos e sobreiras.
Atleta
Pódense considerar moitas cousas para elixir ao mellor atleta, xa que os catro alicerces dun atleta son a resistencia, a forza, a velocidade e a axilidade, e moitos atletas destácanse en distintas disciplinas (ex. Ben Johnson como velocista e Jouko Ahola como atleta de forza).
Historia
A institución dos combates atléticos é antiquísima. Crese que Licaón foi o primeiro que estableceu os de Arcadia, e Hércules aqueles que fixeron soado a Olimpia. Segundo o testemuño de Homero parece que antes da guerra de Troia celebráronse xa para facer máis solemnes os funerais dos grandes homes. Pero é de crer que entón non sería unha profesión diferente, senón parte dos exercicios militares como sucedeu despois un século antes de Platón cando a frecuencia dos mesmos xogos e a esperanza do premio e da fama puxo en sumo crédito a ximnástica dos atletas.
Véxase tamén
Atlet
Il Decameron (filme)
Il Decameron é un filme italiano de 1971 dirixido por Pier Paolo Pasolini. Está baseado nalgúns contos do Decamerón, de Giovanni Boccaccio, e constitúe a primeira parte da Triloxía da vida do director.
Gran Premio de España de 1975
Resumo
Dúas voltas máis tarde, chegou a traxedia. O alerón traseiro do Embassy Hill de Stommelen rompeu, chocando contra a barreira, ironicamente, no punto no que os seus propios mecánicos traballaran. Rebotou nela e de novo volveu á pista, voando sobre ela. Ao tratar de evitar a Stommelen ao cruzar a pista, Pace estrelouse. Cinco espectadores morreron a causa do coche voador de Stommelen o piloto sufriu unha fractura na perna, unha boneca e dúas costelas rotas.
Gaivota rosada
Ameazas
A especie está fortemente asociada con áreas de xeo mariño, especialmente no período posterior á reprodución, e a alteración da distribución do xeo e, de feito, a perda de xeo en curso pode ter provocado xa un cambio en polo menos unha parte dos movementos anuais da especie, aínda que son necesarias máis investigacións, especialmente porque o éxito na reprodución parece ser moi baixo (normalmente menos do 33 %); a especie tamén se enfronta a unha serie de ameazas humanas máis directas, como o fracasos das niñadas como consecuencia da perturbación humana no Canadá, e a morte a tiros por parte de pobos nativos de Alasca para a súa alimentación. Porén, estas ameazas parece que non provocan un descenso significativo da pñoboación.
Graptólito
Os graptólitos son fósiles de animais en colonias que viviron entre o Cámbrico superior e o Carbonífero inferior. Tiveron unha distribución mundial e son fundamentais para datar as rochas paleozoicas.
Alquimia
miniatura|O alquimista de [[Carl Spitzweg]] A alquimia é unha antiga práctica protocientífica e filosófica que combina elementos da química, a metalurxia, a física, a medicina, a astroloxía, a semiótica, o misticismo, o espiritualismo e a arte. Practicouse no Antigo Exipto, na India, na China, na Grecia Antiga e no Imperio Romano, no Imperio Islámico, e despois en Europa ata o século XIX, nunha complexa rede de escolas e sistemas filosóficos que abrangue polo menos 2.500 anos.
Françoise Hardy
Primeiros recoñecentos
Despois de estudar con Mireille Hartuch, no 1961, con só dezasete anos, firmou un contrato coa discográfica Vogue. Coa súa guitarra acústica a nova e tímida Françoise, comezou a actuar a principios dos anos 60 en diversos clubs parisienses, interpretando as súas tristes e nostálxicas historias.
Alquimia
Historia e características
Existían tres obxectivos principais na súa práctica. Un deles era a transmutación dos metais inferiores en ouro, o outro a obtención do Elixir da Longa Vida, unha panacea universal, un remedio que curaria todas as doenzas e daría vida eterna a aqueles que o inxerisen. Estes obxectivos poderían ser atinxidos ao obter a pedra filosofal, unha substancia mítica. Finalmente, o terceiro obxectivo era crear vida humana artificial, o homunculus.
Confederación Brasileira de Atletismo
A Confederación Brasileira de Atletismo (Confederação Brasileira de Atletismo, CBAt) é o órgano responsable de administrar, dirixir, controlar, difundir e incentivar a práctica do atletismo, organizar competicións e representar o atletismo no Brasil. Creouse en 1977, aínda que non comezou a funcionar ata 1979, a súa primeira sede estivo no Río de Xaneiro pero dende 1944 ten a súa sede en Manaus e o actual presidente é Roberto Gesta de Mello dende 1987.
Evan Rachel Wood
Consolidación: 2006-2008
En setembro de 2007 foi a estrea de dous filmes nos que interpretaba á protagonista, King of California no Festival de Sundance, unha historia dun músico de jazz con trastorno bipolar (Michael Douglas) e Miranda, a súa sufrida filla adolescente, que volven estar xuntos logo de pasar seu pai dous anos nunha institución mental e sae coa teima quixotesca de procurar un tesouro español agochado na rexión. En Across the Universe, un filme musical de Julie Taymor que foi candidato a un Globo de Ouro e un Óscar e que está ambientado en Liverpool, Nova York e Vietnam, e que se centra nas vidas de varios personaxes durante a contrarrevolución cultural da década de 1960. Baséase na canción homónima dos Beatles e ademais inclúe 34 temas escritos orixinalmente polos membros do grupo. Evan, que describiu a música dos Beatles como unha grande influencia na súa vida, afirmou que o seu papel, Lucy que mantén nunha relación con Jude (Jim Sturgess), fora o seu favorito. miniatura|Evan mentres posa para a prensa no Festival Internacional de Cinema de Toronto en setembro de 2007 Evan foi a voz en 2008 dunha extraterrestre, de nome Mala, en Battle for Terra un filme animado de ciencia ficción ambientado nun pacífico planeta que afronta a destrución pola colonización dos desprazados do que queda da raza humana. A película gañou en 2008 o gran premio no Festival Internacional de Animación de Ottawa e tamén recibiu un premio Midnight no Festival Internacional de Cinema de San Franscisco con Elijah Wood.
Música
miniatura|Evan durante un acto no [[Convención Internacional de Banda Deseñada de San Diego|Comic-Con de San Diego en 2019]] En 2012 gravou o tema "I'd Have You Anytime" para o cuarto CD de Chimes of Freedom: The Songs of Bob Dylan Honoring 50 Years of Amnesty International, unha recompilación a beneficio da organización Amnistía Internacional e en 2016 actuou como dúo electro-pop, Rebel and a Basketcase, co multiinstrumentista Zach Villa , colaboración que rematou en agosto de 2017 e en 2018 formou un novo grupo coñecido como Evan + Zane, co guitarrista-compositor Zane Carney
Ana Cláudia Michels
Comezou a súa carreira en 1997 coa Axencia Mega Agency. Apareceu en catálogos de Victoria's Secret e Le Lis Blanc, unha gran compañía de roupa brasileira, e tamén en anuncios de Calvin Klein. Tamén apareceu en anuncios de Burberry, Giorgio Armani, Louis Vuitton, Macy's, Nike e Tommy Hilfiger, e nas cubertas de edicións internacionais da revista Vogue.
Chourizo
miniatura|dereita|Chourizos frescos
Zorza
Unha variedade moi importante na cociña é a masa dos chourizos sen embutir pero con pimentón á que se chama zorza. Faise fritida.
Normes de Castelló
Diante a anarquía ortográfica e gramatical que mantiñan os escritos en valenciano, unha parte seguía fielmente as normas do IEC, outra utilizaba a ortografía castelá máis ou menos adaptada e aínda outra utilizaba unha ortografía arcaizante, a revista Taula de Lletres Valencianes fixo un chamado, Als escriptors valencians i a les publicacions valencianes, en 1930 para uniformar a escrita por medio dun acordo. A idea vai gañando adeptos e a Societat Castellonenca de Cultura recolle a iniciativa, en decembro de 1932 54 escritores e 14 entidades culturais asinan o acordo para establecer a coñecidas como Normas de Castellón que supuxeron a aceptación da normativa fabriana, lixeiramente adaptada, e a asunción da unidade da lingua catalá sen renunciar ao nome de lingua valenciana.
Rafael González Villar
Traxectoria
Encargóuselle a construción dunha escola en Betanzos no ano 1917 e un ano despois encomendóuselle a Casa do Pobo, ámbalas obras legado de Jesús García Naveira á cidade brigantina. Realizou amais outras obras, entre as que se poden destacar a Casa Núñez e as reformas do Liceo e do Teatro Alfonsetti na vila betanceira ou a Casa Companioni na Cidade Xardín da Coruña, compaxinando a súa actividade profesional co cargo de arquitecto municipal da cidade herculina a partir de 1925. Atribúeselle tamén a creación dos Cines Capitol en Betanzos.
Mozzarella
300px|miniatura|Mozzarella.
Dorset
Distritos
250px|miniatura|esquerda|Distritos de Dorset.
Lega Basket Serie A 2004-05
Eliminatorias polo título
O campión da tempada 2004-05 da Lega Basket Serie A foi o Climamio Bologna.
Ibon Fernández Iradi
Traxectoria
En xuño de 2010 foi extraditado a España de forma temporal, xunto con Balbino Saenz Olarra, para ser interrogado e, no seu caso, procesado e xulgado, polo Xulgado Central de Instrución número 3 e a Audiencia Nacional por asasinato terrorista. Por entón tiña procedementos abertos pola súa participación activa en 18 atentados en España (un deles contra o ertzaintza Iñaki Totorika) en Hernani en 2001.
Miami Heat
Os Miami Heat son un equipo de baloncesto da NBA, na cidade de Miami (Florida). Xogan os seus partidos como locales no American Airlines Arena, e forman parte da División Sueste da Conferencia Leste da National Basketball Association (NBA).
Emmental
Produción
Durante moito tempo, a produción do emmental era distribuída baixo o nome xenérico de Gruyère.
Miami Heat
Nacemento da franquía
O Miami Sports and Exhibition Authority promocionou a candidatura de Miami por medio dun grupo liderado polo Hall of Fame Billy Cunningham e Lewis Schaffel, antigo axente deportivo e amigo de toda a vida. O grupo foi respaldado economicamente por Carnival Cruise Lines, unha empresa de cruceiros fundada por Ted Arison, quen sería o propietario maioritario, mentres que o manexo das operacións e o día a día na franquía correría a cargo de Cunningham e Schaffel, os accionistas minoritarios.
1991-95: A etapa de Loughery
Na tempada 1992-93 sumáronse ao equipo Harold Miner, da Universidade de California do Sur e o pivote John Salley, procedente dos Detroit Pistons, a cambio dunha futura elección no draft. A incorporación de Salley foi acollida cun gran optimismo debido ao rol que tivo nos dous campionatos obtidos cos Pistons, porén rapidamente notouse que Salley era un xogador de calidade para un bo equipo, pero non para un equipo mediocre, como o era por entón Miami. Salley foi diminuíndo o seu tempo do xogo, ata que finalmente foi contratado polos Toronto Raptors en 1995. A tempada non comezou ben de todo, con Smith perdendo varios partidos debido a unha lesión no xeonllo e Burton fóra das canchas case todo o ano por unha lesión no pulso. Co regreso de Smith, Miami logrou unha xeira de vitorias entre febreiro e marzo, pero non foi suficiente para darlle a volta ao mal comezo de 13-27. Remataron o ano cun récord de 36-46 e non participaron nos playoffs.
A era de Alonzo Mourning
Tras finalizar a tempada 1994-95, Miami contratou a Pat Riley coma novo presidente e adestrador. O técnico que adestrou ao Showtime de Los Angeles Lakers na década de 1980 compaxinou ambas labores e foi o ideólogo do cambio de cara que deron os Heat tras a súa chegada. O seu efecto non se fixo agardar, xa que unha noite antes de que dera comezo a tempada 1995-96 conseguiu a un dos pivotes máis contrastados e tamén máis novos da NBA, Alonzo Mourning, a cambio de Glen Rice e Matt Geiger, entre outros, a Charlotte Hornets.
Na seguinte tempada, a 1996-97, os Heat lograron o mellor récord da súa historia con 61-21, que dura aínda hoxe. A franquía lograba o seu primeiro título da División Atlántica e Riley, que se levou o premio ao Adestrador do Ano da NBA, seguía construíndo un equipo gañador. Este ano a fichaxe estrela foi Jamal Mashburn, que fixo dúas primeiras tempadas na NBA a un gran nivel nos Dallas Mavericks, pero as lesións marcáronno moito nas 2 seguintes e na última época na súa traxectoria. Jamal chegou a cambio de Sasha Danilovic, Kurt Thomas e Martin Müürsepp. Ademais de Mashburn, incorporouse a xogadores que tiveron un rol fundamental no equipo coma Dan Majerle, P.J. Brown, Voshon Lenard e Isaac Austin, que chegou procedente de Turquía (pese a que xa disputara 3 tempadas na NBA), onde asinou 22.3 puntos e 13.9 rebotes. Austin, cunha achega de 9.7 puntos e 5.8 rebotes foi elixido coma o Xogador máis Mellorado da NBA.
Este incidente, en parte, propiciou a remontada de Miami xa que Patrick Ewing, Allan Houston, Larry Johnson, John Starks e Ward, ou o que é o mesmo, a columna vertebral daqueles Knicks, foron sancionados por estar involucrados no incidente. Ewing, Houston e Ward perdéronse o sexto en Nova York, mentres que Starks e Johnson se perderon o sétimo en Miami. Por parte de Miami, P.J. Brown perdeuse dous partidos. Os Bulls de Jordan, que venceron por 4-1, foron, novamente, o verdugo de Miami, desta vez nas Finais da Conferencia Leste.
Conca endorreica
Evolución dunha conca endorreica
En zonas de maior pluviosidade, a auga acumularase inicialmente na depresión rodeada por outeiros, na medida na que o nivel vaise elevando, poderá acadar o punto máis baixo destes outeiros circundantes, e comezar a saír auga superficialmente neste punto, creando un asuco, que poderá evolucionar até transformarse nun río. Na medida na que este "asuco" vaise profundando, o nivel inicial do lago írase tamén reducindo, até crearse un novo equilibrio. Desta forma unha conca endorreica, en tempos xeolóxicos, pódese ir conectando con outras, e finalmente chegar até o mar, nese caso deixará de ser endorreica. Este proceso pódese observar moi claramente no sistema endorreico do altiplano boliviano-peruano. En efecto, as oscilacións do nivel do lago Titicaca, en tempos xeolóxicos, e mesmo en tempos históricos, é determinada pola capacidade do río Desaguadero, o cal correndo por un val onde poden ocorrer deslizamientos de terra, que obstrúen parcialmente o río, limitando a súa capacidade de evacuar as augas do lago Titicaca cara ao lago Poopó. Proba disto é que na década dos 90 atopáronse ruínas mergulladas da cultura Tiahuanaco, na Illa do Sol.
Concas endorreicas importantes
500px|miniatura|Principais concas endorreicas do mundo (azul escuro) e [[lago endorreico|lagos endorreicos (azul)]]
Miami Heat
A era de O'Neal e Wade
170px|esquerda|miniatura|A chegada de [[Shaquille O'Neal|Shaq potenciou o equipo]] Despois da prometedora tempada 2003-04, Miami volveu ser considerado un destino interesante para os xogadores. O 14 de xullo de 2004 deron o paso adiante definitivo coa adquisición do pivote máis dominante da liga, Shaquille O'Neal. Naquel traspaso con Los Angeles Lakers, Miami enviou a California a Lamar Odom, Caron Butler e Brian Grant. Dwyane Wade e O'Neal convertéronse nunha das sociedades máis produtivas da NBA. Ambos superaron a vintena de puntos, especialmente destacábel foi o crecemento que deu Wade con 24.1 puntos, 5.2 rebotes e 6.8 asistencias. O'Neal, pola súa parte, asinou na súa primeira tempada en Miami 22.9 puntos e 10.4 rebotes. Loxicamente, os dous estiveron presentes no All-Star Game da NBA do ano 2005.
Campións da NBA
O único equipo que previamente gañara 3 partidos consecutivos na casa nunha Final foron os Pistons nas Finais de 2004, dende que se instaurara o formato 2-3-2 en 1985. No 6º encontro, de volta a Dallas, Miami rematou unha gran final co título de campión da NBA, por primeira vez na súa historia. Dwyane Wade con 36 puntos, incluídos catro nos derradeiros 26 segundos, 10 rebotes e 5 asistencias, liderou por enésima vez na tempada o ataque de Miami para vencer por 92-95 e alzarse con MVP das Finais. Wade obtivo unhas medias nas Finais de 34,7 puntos (con 47% en tiros de campo) e 7,8 rebotes por partido.
West Ryder Pauper Lunatic Asylum
West Ryder Pauper Lunatic Asylum é o terceiro álbum da banda británica Kasabian, que se editou o 5 de xuño de 2009.
Miami Heat
Galardóns individuais
'''Sexto Home do Ano da NBA
Ramón Salgado Pérez
Traxectoria
Fillo de Ramón Salgado Betanzos, orixinario do Pazo da Moroza (Paradela-Meis), que exercía de avogado en Cambados. Estuda en Camposancos e de 1906 a 1912 no Instituto de Pontevedra. Fixo a carreira de Dereito na Universidade de Santiago de Compostela entre 1912 a 1916.
Na cuestión dos foros, aínda que partidario do rendencionismo, a partir do I Congreso Agrario Rexional de Tui (1922), virou as súas posicións, asumindo o abolicionismo. Neste congreso estreitouse a súa relación con destacados líderes do Partido Radical, fundamentalmente Emiliano Iglesias. En 1922 actuou como avogado dos labregos apreixados de Guillarei (Tui) pedindo ao Fiscal do Tribunal Supremo que os libere. En 1923 o gobernador civil de Pontevedra condenouno xunto a Avelino Silva a pagar unha multa de 500 pesetas por faltarlle ao respecto.
El Ciudadano (Ribadeo)
El Ciudadano foi unha publicación semanal editada en Ribadeo en 1868.
Límite matemático
Límites dunha función de dúas ou máis variables
A función de dúas variables ten dous graos de liberdade (nas funcións dunha variable só existe verdadeiramente un grao de liberdade que é a recta real, onde os valores poden ir cara a dereita, no sentido de maiores números reais, ou cara a esquerda, no sentido de menores números reais) por consecuencia é difícil achar o límite.
Arnes
Arnes é un concello de Cataluña, pertencente á provincia de Tarragona. Está localizado na comarca de Terra Alta.
O Igrexario, O Hío, Cangas
O Igrexario é un lugar da parroquia do Hío no concello pontevedrés de Cangas na comarca do Morrazo. Segundo o IGE, en 2011 tiña 678 habitantes (345 homes e 333 mulleres).
Libro de Ester
Canonicidade
Tanto xudeus como cristianos consideran canónica a versíón en hebreo do libro. Ademais, católicos e ortodoxos, como relixións cun canon extenso, consideran tamén canónicas as adicións a Ester que atopamos na versión da Biblia dos Setenta, en grego.
Filmes propostos ó mellor filme internacional na 67ª edición dos Óscar
Belarús, Bosnia, Camboxa, Guatemala, Macedonia e Serbia presentaron filmes por primeira vez. Tamén competiron por primeira vez as repúblicas Checa e Eslovaca.
Corpo de auga
Tipos de corpos de auga
miniatura|250px|dereita|Río Zambezi miniatura|250px|dereita|[[Grandes Lagos, América do Norte|Grandes Lagos, entre Canadá e Estados Unidos.]] 250px|miniatura|Imaxe satelital do [[Golfo de Venezuela, visto dende unha perspectiva Nor-Leste Sur-Oeste]]
Ingria
Territorio
A Ingria histórica cobre aproximadamente a mesma área que os raions de Kingisepp, Lomonosov, Óblast de Leningrado, Volosovo, Gatchina, Tosno, Kirovsk e Vsevolozhsk en Óblast de Leningrado. No seu territorio estaban as cidades históricas de Schlisselburgo, Xamburgo e Ivangorod e despois de 1703 San Petersburgo, a nova capital rusa da Gobernatura xeral de San Petersburgo.
El Ciudadano (Lugo)
Historia e características
Periódico político-literario, apareceu o 3 de novembro de 1889. Dirixido por Manuel Castro López, membro do comité federalista de Lugo. Ideoloxicamente era republicano federalista partidario de Pi y Margall. Entre os seus colaboradores figurou Manuel Mosquera Lequerica. Debido á forte censura eclesiástica á que se viu sometido (foi prohibida a súa lectura por decreto do bispo de Lugo ao pouco de aparecer), cesou nese mesmo mes.
Ascó
Ascó é un concello de Cataluña, pertencente á provincia de Tarragona. Está localizado na comarca de Ribera d'Ebre.
Marmelada
Carecterísticas
Para as marmeladas vendidas envasadas, a lexislación da Unión Europea establece que deberán conter un mínimo de 35% de froita (25% para algunhas froitas vermellas e o marmelo). Para a calidade "extra", estas porcentaxes elévanse respectivamente ao 45% e 35%. As marmeladas de cítricos teñen que conter un mínimo de 20% de froita do que un 75% deberá proceder da pela.
Winsor McCay
Banda deseñada
miniatura|300px|Outra páxina de Little Nemo in Slumberland.
Lingua frisoa
O frisón setentrional (friisk, frasch, fresk)
Fálase no estado de Schleswig-Holstein, Alemaña, á parte da costa entre os ríos Eider no sur e Wiedau no norte e nas illas próximas de Föhr, Amrum, Sylt, Norstrand, Pellworm, nas dez illas do grupo Halligen, e na illa de Helgoland. A maioría dos frisóns setentrionais considéranse un grupo á parte da poboación alemá.
Aeroporto de Mariehamn
O accidente do voo 217 de Aero no que morreron 22 persoas ocorreu preto do aeroporto no ano 1963.
Casa Sumelius
A Casa Sumelius (en finés Sumeliuksen talo) é un inmoble residencial e comercial de estilo Art Nouveau da cidade de Tampere, Finlandia. O edificio está situado no centro da cidade, no extremo leste de Keskustori no barrio de Nalkala. O edificio foi deseñado polo estudo de Grahn, Hedman & Wasastjerna e a súa construción finalizouse en 1901. O empresario Gösta Sumelius realizou o encargo do novo edificio.